13 Αυγούστου

Η 13η Αυγούστου είναι η 225η ημέρα του έτους κατά το Γρηγοριανό ημερολόγιο (226η σε δίσεκτα έτη). Υπολείπονται 140 ημέρες.

 Γεγονότα 
523 - Ο Ιωάννης Α΄ γίνεται ο νέος Πάπας μετά τον θάνατο του Πάπα Ορμίσδα.
582 - Ο Μαυρίκιος γίνεται αυτοκράτορας της Ανατολικής Ρωμαϊκής Αυτοκρατορίας. 
900 - Ο κόμης Ρέγκιναρ του Αινώ σκοτώνει τον Ζβέντιμπολντ της Λοθαριγγίας. 
1099 - Ο Πάπας Πασχάλης Β΄ διαδέχεται τον Πάπα Ουρβανό Β΄.
1516 - Η Γαλλία και η Ισπανία υπογράφουν τη Συνθήκη του Νουαγιόν, με την οποία ο Φραγκίσκος Α΄ της Γαλλίας αναγνωρίζει την αξίωση του Κάρολου Κουίντου στη Νάπολη και ο Κάρολος Κουίντος αναγνωρίζει την αξίωση του Φραγκίσκου Α΄ στο Μιλάνο.
1521 - Μετά από μία παρατεταμένη πολιορκία, οι δυνάμεις του Ισπανού κατακτητή Ερνάν Κορτές καταλαμβάνουν την πρωτεύουσα των Αζτέκων, την Τενοτστιτλάν. 
1532 - Ένωση της Βρετάνης και της Γαλλίας: το Δουκάτο της Βρετάνης ενσωματώνεται στο Βασίλειο της Γαλλίας.
1553 - Ο Μιχαήλ Σερβέτος συλλαμβάνεται από τον Ιωάννη Καλβίνο στη Γενεύη ως αιρετικός.
1624 - Ο Λουδοβίκος ΙΓ΄ της Γαλλίας διορίζει ως πρωθυπουργό τον Καρδινάλιο Ρισελιέ.
1704 - Πόλεμος της Ισπανικής Διαδοχής: οι αγγλικές και αυτοκρατορικές δυνάμεις νικούν τους Γάλλους και τους Βαυαρούς στη Μάχη του Μπλένχαϊμ.  
1814 - Υπογράφεται στο Λονδίνο η Αγγλοολλανδική Συνθήκη μεταξύ του Ηνωμένου Βασιλείου και των Ηνωμένων Επαρχιών.
 1919 - Καταγράφεται η μοναδική ήττα του Man o' War στην Σαρατόγκα από τον ίππο Upset.
 1920 - Αρχίζει η Μάχη της Βαρσοβίας, η οποία διαρκεί μέχρι τις 25 Αυγούστου, κατά την οποία κατατροπώνεται ο Κόκκινος Στρατός.
 1922 - Μικρασιατική Καταστροφή: Τα ξημερώματα εξαπολύεται η μεγάλη αντεπίθεση του Τουρκικού στρατού του Κεμάλ Ατατούρκ κατά των Ελληνικών θέσεων στον τομέα του Αφιόν Καραχισάρ. Σύντομα το μέτωπο των Ελλήνων θα καταρρεύσει, ανοίγοντας τον δρόμο στους Τούρκους για την τελική επικράτηση και την εκδίωξη της Ελληνικής στρατιάς από τα εδάφη τους.
 1923 - Ο Μουσταφά Κεμάλ, ο επονομαζόμενος και Ατατούρκ, εκλέγεται Πρόεδρος της Τουρκίας. 
 1932 - Στην Ιταλία, ο Μαρκόνι ολοκληρώνει με επιτυχία τα πρώτα πειράματά του με ραδιόφωνο βραχέων κυμάτων.
 1935 - Διεξάγεται ο πρώτος αγώνας του roller derby στο Κολοσέουμ του Σικάγου.
 1940 - Αρχίζει η Μάχη της Αγγλίας. Η ναζιστική Λουφτβάφε εξαπολύει σειρά επιθέσεων κατά των βρετανικών πόλεων.
 1942 - Ο «Μπάμπι», η πέμπτη μεγάλου μήκους ταινία κινουμένων σχεδίων του Γουόλτ Ντίσνεϊ κάνει πρεμιέρα στο Radio City Music Hall της Ν. Υόρκης.
 1943 - Το καθεστώς της Ιταλίας κηρύσσει τη Ρώμη ανοχύρωτη πόλη.
 1948 - Ο Γιουγκοσλάβος Μπόρις Στάνκοβιτς μπαίνει στα βιβλία των ρεκόρ ως ο πρώτος ποδοσφαιριστής που αποβάλλεται στο Γουέμπλεϊ στον τελικό Γιουγκοσλαβία-Σουηδία (3-2) στους Ολυμπιακούς Αγώνες του Λονδίνου. 
1960 - Η Κεντροαφρικανική Δημοκρατία ανακηρύσσει την ανεξαρτησία της από τη Γαλλία.
1961 - Η Ανατολική Γερμανία κλείνει τα σύνορα μεταξύ του ανατολικού και του δυτικού τομέα του Βερολίνου για να εμποδίσει τις προσπάθειες των κατοίκων της να διαφύγουν στη Δύση.
 1964 - Ο Γκουίν Όουεν Έβανς και ο Πίτερ Άντονι Άλεν είναι οι τελευταίοι κατάδικοι που εκτελούνται στη Βρετανία.
1968 - Ο Αλέξανδρος Παναγούλης αποπειράται να δολοφονήσει τον δικτάτορα Γεώργιο Παπαδόπουλο στη Βάρκιζα Αττικής.
 1969 - Κίνα και ΕΣΣΔ συγκρούονται κατά μήκος των συνόρων της Κεντρικής Ασίας.
 1971 - Ο Τζον Λένον αφήνει το Λονδίνο για τη Νέα Υόρκη και δεν θα επιστρέψει ποτέ σε αγγλικό έδαφος.
 1972 - Η Ιερουσαλήμ αναφέρει ότι οι Σοβιετικοί θα επιτρέψουν σε 35.000 Εβραίους να επιστρέψουν στο Ισραήλ κάθε χρόνο. 
 1973 - Μεταγράφεται ο Γιόχαν Κρόιφ από τον Άγιαξ στην Μπαρτσελόνα. Ο «Ιπτάμενος Ολλανδός», όπως τον αποκαλούν, θεωρείται ένας από τους μεγαλύτερους ποδοσφαιριστές όλων των εποχών. Ως παίκτης και προπονητής θα κερδίσει όλα τα τρόπαια εκτός από το Παγκόσμιο Κύπελλο. Το 1989 θα υποβληθεί σε εγχείρηση ανοικτής καρδιάς με τέσσερα μπάι-πας.
 1979 - Κύμα απολύσεων στο Εθνικό Θέατρο με αποτέλεσμα να μείνουν εκτός σκηνής 20 ηθοποιοί.
 1992 - Η Γιουγκοσλαβία αναγνωρίζει επίσημα τη Σλοβενία.
 1992 - Παγκόσμια Ημέρα για τους Αριστερόχειρες
 1997 - Στην Ινδία 46 άνθρωποι χάνουν τη ζωή τους από τις πλημμύρες και τις κατολισθήσεις στα βόρεια της χώρας.
 1999 - Η 30χρονη Γερμανίδα τενίστρια Στέφι Γκραφ ανακοινώνει την απόφασή της να εγκαταλείψει την ενεργό δράση σε συνέντευξη Τύπου στη Νέα Υόρκη. Η Γκραφ έχει κατακτήσει 107 τίτλους με 22 Grand Slams, ενώ βρέθηκε για 377 εβδομάδες πρώτη στην παγκόσμια κατάταξη με συνολικά κέρδη 21.512.490 δολάρια. 
 2004 - Διεξάγεται η τελετή έναρξης των 28ων Θερινών Ολυμπιακών Αγώνων στην Αθήνα.

 Γεννήσεις 
1311 - Αλφόνσος ΙΑ΄, βασιλιάς της Καστίλης
1446 - Αντρέι Μπολσόι, Ρώσος πρίγκιπας
1516 - Ιερώνυμος Βολφ, Γερμανός oυμανιστής και φιλόλογος
1717 - Λουδοβίκος Φραγκίσκος Α΄, πρίγκιπας του Κοντί
1752 - Μαρία Καρολίνα της Αυστρίας, βασίλισσα της Νάπολης και της Σικελίας
1792 - Αδελαΐδα της Σαξονίας-Μάινινγκεν, βασίλισσα του Ηνωμένου Βασιλείου
1814 - Ανδρέας Ώνγκστρεμ, Σουηδός φυσικός
1871 - Καρλ Λίμπκνεχτ, Γερμανός πολιτικός
1899 - Άλφρεντ Χίτσκοκ, Άγγλος σκηνοθέτης
1903 - Φαχρί Κορουτούρκ, Τούρκος πολιτικός
1912 - Σαλβαδόρ Λούρια, Ιταλός μικροβιολόγος
1913 - Αρχιεπίσκοπος Κύπρου Μακάριος Γ΄
1918 - Φρέντερικ Σάνγκερ, Άγγλος βιοχημικός
1918 - Νουρ Χασαναλί, πρόεδρος του Τρινιντάντ και Τομπάγκο
1921 - Κλείτος Κύρου, Έλληνας ποιητής
1921 - Κώστας Φιλίνης, Έλληνας πολιτικός
1926 - Φιντέλ Κάστρο, Κουβανός πολιτικός
1933 - Αλέκος Μιχαηλίδης, Κύπριος πολιτικός
1936 - Κώστας Χατζής, Έλληνας τραγουδοποιός
1938 - Γιάννης Ντουνιάς, Έλληνας λαϊκός τραγουδιστής
1954 - Δημήτρης Μαυρίκης, Έλληνας ποδοσφαιριστής
1961 - Κότζι Κόντο, Ιάπωνας συνθέτης
1961 - Μποριάνα Κρίστο, Βόσνια πολιτικός
1961 - Χρήστος Χριστοδούλου, Έλληνας καλαθοσφαιριστής
1962 - Θάνος Καλλίρης, Έλληνας τραγουδιστής (Bang)
1967 - Φίλιππος Πλιάτσικας, Έλληνας τραγουδιστής 
1970 - Λι Μπιόνγκ-χον, Νοτιοκορεάτης ηθοποιός
1970 - Άλαν Σίρερ, Άγγλος ποδοσφαιριστής
1971 - Μόριτς Μπλάιμπτροϊ, Γερμανός ηθοποιός
1980 - Παναγιώτης Μαρκουίζος, Έλληνας αθλητής του καλλιτεχνικού πατινάζ
1982 - Σεμπάστιαν Σταν, Ρουμάνος ηθοποιός
1992 - Λούκας Ροντρίγκες Μόουρα Ντα Σίλβα, Βραζιλιάνος ποδοσφαιριστής

 Θάνατοι 
612 - Φαβία Ευδοκία, Βυζαντινή αυτοκράτειρα
900 - Ζβέντιμπολντ, βασιλιάς της Λοθαριγγίας
1134 - Ειρήνη της Ουγγαρίας, αυτοκράτειρα της Βυζαντινής αυτοκρατορίας
1447 - Φιλίππο Μαρία Βισκόντι, δούκας του Μιλάνου
1449 - Λουδοβίκος Δ΄, εκλέκτορας του Παλατινάτου
1523 - Γκέραρντ Ντάβιντ, Φλαμανδός ζωγράφος
1608 - Τζαμπολόνια, Ιταλός γλύπτης
1863 - Ευγένιος Ντελακρουά, Γάλλος ζωγράφος
1910 - Φλόρενς Νάιτινγκεϊλ, Βρετανίδα νοσοκόμα
1912 - Ζυλ Μασνέ, Γάλλος συνθέτης
1946 - Χ. Τζ. Γουέλς, Άγγλος συγγραφέας
1963 - Χρήστος Βαφέας, Έλληνας στρατιωτικός και πολιτικός
1966 - Σκεύος Ζερβός, Έλληνας γιατρός
1968 - Πιέρρος Πετροπουλάκης, Έλληνας στρατιωτικός και πολιτικός
1984 - Τιγκράν Πετροσιάν, Σοβιετικός σκακιστής
1986 - Κούλης Αλέπης, Έλληνας λογοτέχνης
1996 - Δημήτρης Ευσταθίου, Έλληνας τραγουδιστής, στιχουργός και συνθέτης
1991 - Κωνσταντίνος Κωνιωτάκης, Έλληνας στρατιωτικός και πολιτικός
2007 - Γιόνε Μιναγκάουα, Ιαπωνίδα υπεραιωνόβια
2010 - Παναγιώτης Μπαχράμης, Έλληνας ποδοσφαιριστής

 Αργίες και εορτές 
 Διεθνής Ημέρα Αριστερόχειρων

 Ορθόδοξη Εκκλησία 

Κατηγορία:Ημέρες του έτους